da en da nl ca da da de es da da da da da da da da sv da en de da en da da en da en da en en en nb en sv da en da da da de da da da da da da da da da da da da da nl da en da da es nl da
Studerende åbner udstilling om kroppe på Moesgaard | Moesgaard Museum
9.6.2022 08:00:00 CEST | Moesgaard Museum
Tirsdag 21. juni slår Moesgaard Museum dørene op for årets studenterudstilling ‘KROPPE’, der er skabt af 70 antropologistuderende fra Aarhus Universitet.
Studerende fra Antropologi på Aarhus Universitet i gang med at bygge udstillingen 'KROPPE'.
Med udstillingen inviterer de antropologistuderende museets gæster til at udforske seks forskellige perspektiver på kroppen. De studerende håber, at årets udstilling kan være med til at sætte gang i tanker og refleksioner om kroppen, som vi kender den.
“I virkeligheden, hvad er kroppe egentlig? Hvad kendetegner en krop, og hvad adskiller kroppe? Vi har alle sammen en. Den er vores tilhørssted og vores værktøj til at bevæge os i verden. Den er vores opfattelses- og sanseapparat til at navigere i en pærevælling af indtryk og tegn. Men kroppen er jo også så meget mere end det,” siger Anders Cletus Petersen, bachelorstuderende ved Aarhus Universitet.
I udstillingen bliver gæsterne præsenteret for alt fra den aktivistiske krop, der bliver brugt som et redskab i kampen for forandring, til den iscenesatte krop, der igennem ballettens kunst sirligt og æstetisk trænes og formes i forsøget på at opnå den perfekte silhuet. Kroppens indre liv udfoldes, når udstillingen behandler følelsers forankring i kroppen, der mister nære personer, såvel som følelser, der er knyttet til at have en krop, der falder uden for samfundets kategorisering af en ‘almindelig’ krop. Gæsterne kan forvente at stå ansigt til ansigt med glimmer og fjerboaer, når udstillingen – med dragartister som medium – undersøger grænsen mellem krop og køn. Med mikroplast i kroppen som omdrejningspunkt sætter udstillingen spørgsmålstegn ved, om mennesket selv er herre over, hvad der kommer ind i kroppen, og om grænsen mellem krop og omverden er så tydelig, som man skulle tro.
Udstillingen bygger på information og materiale, som de antropologistuderende selv har indsamlet gennem feltarbejde – og i nogle tilfælde selv har lagt krop til. Materialet har afsæt i virkelige mennesker og kontekster, hvortil antropologien har bidraget med et nysgerrigt blik på kroppen i samspil med verden. Studenterudstillingen er et samarbejde mellem Moesgaard Museum og Afdelingen for Antropologi, Aarhus Universitet.
‘KROPPE’ kan opleves på Moesgaard Museum fra 21. juni til 18. september 2022.
Johanne Macdonald LarsenBachelorstuderendeAfdelingen for Antropologi, Aarhus Universitet
Maja Kølsen HerskindBachelorstuderendeAfdelingen for Antropologi, Aarhus Universitet
Studerende fra Antropologi på Aarhus Universitet i gang med at bygge udstillingen 'KROPPE'.
Studerende fra Antropologi på Aarhus Universitet i gang med at skabe udstillingen 'KROPPE'.
Studerende fra Antropologi på Aarhus Universitet i gang med at bygge udstillingen 'KROPPE'.
Information om Moesgaard Museum
Moesgaard Museum er et kulturhistorisk museum, der viser arkæologiske og etnografiske udstillinger i international klasse. Museet forsker i og formidler menneskelivets mangfoldighed i et tæt samarbejde med Aarhus Universitet. Moesgaard Museum omfatter afdelingen i Højbjerg ved Aarhus, Vikingemuseet i Aarhus, Odder og Samsø museer.
Følg pressemeddelelser fra Moesgaard Museum
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Moesgaard Museum
Skal det være en nydelse at gå på museum?4.10.2022 15:37:46 CEST | Pressemeddelelse
Museumseksperter fra hele verden mødes i denne uge på Moesgaard Museum for at inspirere hinanden til at skabe nye former for museumsoplevelser
Oplev stenalderen i efterårsferien på Moesgaard3.10.2022 15:11:47 CEST | Pressemeddelelse
Fra 18. til 21. oktober arrangerer Moesgaard sjove og lærerige aktiviteter for hele familien, der med udgangspunkt i stenaldermenneskets liv og leveform viser, hvordan det var at leve i stenalderen.
Ny udstilling på Moesgaard sætter fokus på hjem i bevægelse30.9.2022 14:19:18 CEST | Pressemeddelelse
14. oktober 2022 åbner udstillingen ’HJEM - Blandt nomader, flygtninge, søfarere og migranter’ på Moesgaard Museum. Udstillingen stiller skarpt på betydningen af hjem og hjemlighed hos forskellige mennnesker, som har det til fælles, at deres hjem er under opbrud, spredt over flere lande, i bevægelse eller løsrevet fra ét fysisk sted.
Ud af kaos8.9.2022 15:18:13 CEST | Pressemeddelelse
Ny særudstilling på Moesgaard sætter spotlight på en mørk periode i Europas historie med krig, magtkampe og flygtningestrømme, men også med drømme, håb og guld i store mængder
Moesgaard Museum har fået miljømærket Green Attraction30.8.2022 06:00:00 CEST | Pressemeddelelse
Museet er et af de første museer, der får det nye miljømærke
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022